แค่โฉบผ่านๆเพราะร้านเป้าหมายดันปิดแฮะ ระหว่างที่ผ่าน ร้านนี้เล็งไว้แล้ว ก่อนจะหันหัวกลับ ก็ขอเติมความสดชื่นสักหน่อยละกัน 

ร้านจะอยู่ตรงซอยลาซาล 36 ตรงข้ามโรงเรียนบางกอกพัฒนา พอเลี้ยวเข้าซอยมาก็จะเจอร้านเลย ใกล้ๆกันมีร้าน subway ด้วย

ที่นี่นอกจากเครื่องดื่มยังมีพวกอาหารเช้าให้ทานกันด้วย เป็นเมนูง่ายๆ อย่างไข่กระทะหรือ ABF 

@ espresso เย็น ราคา 50 บาท ก่อนจะทำ เค้าถามก่อนว่าเอาหวานปกติหรือหวานน้อย ซึ่งก็ไม่แน่ใจในรสชาติเท่าไหร่ แต่เท่าที่เคยทานถ้าหวานปกตินี่คือหวานสำหรับตัวเองแน่ๆ เลยสั่งหวานน้อยมาทานดีกว่า ปรากฎว่ารสชาติออกมาคือดีล่ะ เข้มข้น กลมกล่อม เหยาะน้ำตาลแค่นิดหน่อย ถูกใจดีอยู่

เสียดายที่ตัวร้านค่อนข้างเล็กไปนิด และไม่ได้แต่งอะไรให้ดึงดูดให้นั่งนานๆได้สักเท่าไหร่ แต่ถ้ารสชาติใช้ได้ ก็น่าจะถูกใจผู้ปกครองที่มารอนักเรียนได้อยู่ล่ะนะ